open-index/open-wikipedia-markdown huggingface dataset:
Oqtog‘–Tomdin luonnonpuisto

**Oqtog‘–Tomdin luonnonpuisto** () on luonnonsuojelualue Kyzylkumin aavikon Tomditovvuorilla Navoiyn alueen Tomdin piirissä Uzbekistanissa. Vuonna 2022 perustetun luonnonpuiston pinta-ala on 40&nbsp;000 hehtaaria.

Aavikon keskellä sijaitsevan alueen kasvillisuuteen kuuluu muun muassa saksauleja, otakilokkeja, tatarkasveja, nurmikoita ja marunoita. Monet yksivuotiset kasvit lakastuvat kevään jälkeen. Eläinkuntaan kuuluvat muun muassa villisika, kuhertajagaselli, kettu, jänis, monet lintulajit ja matelijat.

Luonnonpuiston hallinto sijaitsee Tomdibuloqin taajamassa. Alueella ei ole matkailupalveluja.

## Lähteet
Selinä Nera

**Selinä Satu Marketta Nera** (s. 19. marraskuuta 2000 Turku) on suomalainen vihreiden poliitikko, joka on toiminut Vihreiden nuorten puheenjohtajana vuosina 2023–2024, Turun vammaisneuvoston puheenjohtajana ja varapuheenjohtajana vuosina 2022–2025 sekä valtion nuorisoneuvoston jäsenenä vuodesta 2023 alkaen. Lisäksi Nera toimii valtion nuorisoneuvoston tutkimus-, arviointi- ja avustusjaoston puheenjohtajana.

## Koulutus ja työura
Selinä Nera valmistui ylioppilaaksi Kaarinan lukiosta vuonna 2020. Hän pääsi opiskelemaan hallintotieteitä Tampereen yliopiston johtamisen ja talouden tiedekuntaan, pääaineenaan julkisoikeus. Vuosina 2023–2024 Nera toimi Vihreiden nuorten puheenjohtajana. Nera toimi opiskelijapolitiikassa puoluepoliittisesti sitoutumattomana, hallintotieteiden liiton listoilla edustajistossa.

Nera työskenteli Työeläkevakuutusyhtiö Varmalla juridisissa palveluissa kesällä 2022.

## Poliittinen ura
Selinä Nera on Varsinais-Suomen hyvinvointialueen vammaisneuvoston jäsen sekä vara-aluevaltuutettu vuonna 2025. Hän toimii Nuorisoala ry:n sekä Kynnys ry:n hallituksissa ja on Vihreiden Vaivaisten varapuheenjohtaja. Nera on toiminut erilaisissa vihreiden ohjelmatyöryhmissä.

Nera toimi Turun nuorisovaltuustossa kolmen kauden ajan, vuosina 2014–2019. Hänet on nimetty kunnianuorisovaltuutetuksi vuonna 2021.

Vuonna 2024 Nera oli puhumassa Unescon lehdistövapauden konferenssissa Chilessä.

## Vaalimenestys

## Näkemyksiä
Nera sijoittuu arvokompassissa arvoliberaaliksi ja talouspoliittisesti vasemmalle.

## Yksityiselämä
Selinä Nera on elänyt suuren osan elämästään Turussa mutta on työnsä ja opiskeluiden vuoksi asunut myös Tampereella ja Helsingissä.

Nera sairastaa harvinaista lihassairautta (spinaalinen lihasatrofia), jonka vuoksi hän ei pysty kävelemään, ja tarvitsee arjessaan fyysisissä toimissa apua. Nera käyttää sähköpyörätuolia, ja hyödyntää kokemuksiaan vammaisena aktivismissaan ja politiikassaan.

## Lähteet

## Aiheesta muualla
* Selinä Neran verkkosivut
Mongun piiri

**Mongun piiri** on yksi Sambian Läntisen maakunnan piireistä. Sen keskus Mongu toimii maakunnan pääkaupunkina.

Mongun piirin pinta-ala on 5959,8 km2 ja sillä on yhteistä rajaa viiden muun piirin kanssa. Mongun piirin länsipuolella on Kalabon piiri, pohjoispuolella Limulungan piiri, itäpuolella Luampan piiri, kaakkoispuolella Senangan piiri ja eteläpuolella Nalolon piiri. Vuoden 2022 väestönlaskentatilastojen mukaan Mongun piirissä oli 197816 asukasta. Vuonna 2010 asukkaita oli ollut 128844. Väestönkasvu on ollut huomattavinta erityisesti Mongun urbaanilla alueella. Mongun piiri jakautuu kahteen vaalipiiriin, joita ovat Mongun urbaani alue ja Nalikwandan maaseutualue.

Mongun piiri on suurelta osin maaseutua, vaikkakin sieltä on hyvät tieyhteydet muualle. Piiri on tunnettu etenkin korien ja mattojen punonnasta. Lisäksi Mongun piiri on Sambian merkittävintä riisinviljelyaluetta ja siellä tuotetaan Sambian parhaimmat mangot sekä kalatuotteet. Piirin alueella tuotetaan myös muita maa- ja karjatalouden tuotteita vaihtelevassa mittakaavassa.

Mongun piirin alueella järjestetään vuosittain suuri Kuomboka-juhla.

## Lähteet
* Mongu Municipal Council: About Mongu District 

## Aiheesta muualla
Quljuqtov

**Quljuqtov** on jäännösvuoristo Kyzylkumin aavikon eteläosassa Uzbekistanin Buharan ja Navoiyn alueiden rajalla. Sen korkein kohta on 786 metriä merenpinnnan yläpuolella.

Eroosion kuluttama vuoristo on muodostunut etupäässä liuskeesta ja kalkkikivestä. Sen reunoilla on sedimenttikivilajeja, jotka ovat paikoin hiekan peittämät. Hyötykaivannaisiin kuuluvat kulta, grafiitti ja volframi.

Vuorten pohjoisrinteet ovat jyrkät ja kallioiset. Loivempia etelärinteitä halkovat kuivat kanjonit. Vuotuinen sademäärä on 104 millimetriä. Rinteillä kasvaa marunoita, otakilokkeja ja tamariskeja. Eläinkuntaan kuuluvat kettu, kultasakaali, jyrsijät ja matelijat. Vuorilla ja niiden juurella laidunnetaan karjaa.

## Lähteet
Häiriötekijä

**Häiriötekijä** on asia, joka katkaisee keskittymisen tai häiritsee normaalia toimintaa. Häiriötekijöitä on kahdenlaisia: sisäisiä ja ulkoisia.

Sisäiset häiriötekijät syntyvät henkilön omassa mielessä. Ne ovat tunteita, ajatuksia tai fysiologisia reaktioita, jotka keskeyttävät tai vaikeuttavat keskittymistä. Sisäisiä häiriötekijöitä ovat esimerkiksi ajatusten harhailu, motivaation puute tai väsymys ja nälkä. Myös työn organisointiin liittyvät tekijät, kuten aloittamisen vaikeus, liian vaikeat tehtävät tai selkeän suunnitelman puute, voivat olla sisäisiä häiriötekijöitä.

Ulkoiset häiriötekijät ovat lähtöisin ympäristöstä. Ne heikentävät merkittävästi sekä keskittymiskykyä että kognitiivista suorituskykyä. Ulkoisia häiriötekijöitä ovat muun muassa melu, visuaaliset ärsykkeet, kuten jatkuvat ilmoitukset digitaalisista laitteista, tai toisesta henkilöstä aiheutuvat keskeytykset. Tutkimusten mukaan ulkoiset häiriötekijät heikentävät työmuistia noin 10–15 prosentilla.

## Lähteet
Lingbo

**Lingbo** on taajama Ockelbon kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 375 asukasta vuoden 2023 lopussa.

## Lähteet

## Aiheesta muualla
Jaylon Johnson

**Jaylon Lawrence Johnson** (s. 19. huhtikuuta 1999 Fresno, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Johnson edustaa NFL-joukkue Chicago Bearsia. Ennen NFL-uraansa hän pelasi Utahin yliopiston joukkueessa. Bears varasi hänet toisella kierroksella 50. varausvuorolla . Heinäkuussa 2020 Johnson teki Bearsin kanssa nelivuotisen tulokassopimuksen. Maaliskuussa 2024 Johnson teki Bearsin kanssa nelivuotisen ja yhteensä 76 miljoonan dollarin arvoisen jatkosopimuksen. Kausilla 2023 ja 2024 Johnson valittiin Pro Bowl -tähdistöotteluun. Kaudella 2023 hänet valittiin myös toiseen All-Pro-tähdistöjoukkueeseen. Johnson on pelannut 70 NFL:n runkosarjan ottelua. Näissä otteluissa hänellä on yhteensä 214 taklausta, 49 puolustettua heittoa, neljä aiheutettua rähmäystä, yksi rähmäyksen palautus, seitsemän syötönkatkoa ja yksi syötönkatkon palautuksesta tehty touchdown. Uran tilastot päivitetty kauden 2024 jälkeen.

## Lähteet
X-trafik

**X-trafik** on Gävleborgin läänissä Ruotsissa toimiva alueellinen joukkoliikennejärjestelmä. X-trafikin linja-autoilla ja junilla tehtiin vuonna 2021 noin 11 miljoona matkaa.
## Kuvia

Gävle station perrong 9.jpg|Regina X52 -juna X-tågetin tilaajavärityksessä.
Kr trafik03sundsesplanaden20140703.jpg|Mercedes-Benz Citaro Hudiksvallissa vuonna 2014. 

## Lähteet

## Aiheesta muualla
Stenfors (yhtye)

Stenfors on suomalainen yhtye, jossa soittavat veljekset Jan, Frej ja Nils Stenfors sekä heidän perheenjäsenensä Jasmin, Jonatan ja Carla Stenfors sekä Minna Kairisalo-Stenfors. Jan Stenfors tunnetaan entisenä Hanoi Rocks -yhtyeen kitaristina artistinimellään Nasty Suicide ja hän on soittanut lukuisissa kokoonpanoissa 1970-90 -luvuilla. Rumpali Frej Stenfors on toiminut mm. yhtyeissä Innerspacemen ja The Voice of Mengele. Jasmin Stenfors vaikuttaa laulajana The Dedes -yhtyeessä ja Jonatan Stenforsin projekteja ovat mm. Faceted Poetems -duo The Halophones -laulaja Atte Nordbergin kanssa sekä sooloprojekti Aeonatan. Jonatan Stenfors toimii myös tuottajana.

Yhtyeen ensimmäinen levy Family Album julkaistiin vuonna 2022. Levyn tuotti Jonatan Stenfors.

Kokoonpano:

* Jan Stenfors - laulu, kitara
* Jonatan Stenfors - rytmikitara
* Nils (Nisse) Stenfors - basso, laulu
* Minna Kairisalo-Stenfors - koskettimet, taustalaulu
* Frej Stenfors - rummut, laulu
* Carla Stenfors - taustalaulu
* Jasmin Stenfors - taustalaulu

## Lähteet
Council for Christian Colleges and Universities

**Council for Christian Colleges and Universities** (lyh. **CCCU**) on yhdysvaltalainen kristillisten korkeakoulujen ja yliopistojen yhteistyöjärjestö. Järjestö on perustettu vuonna 1976 ja sillä on yli 150 jäsentä Yhdysvalloissa ja Kanadassa sekä 30 jäsentä maailmanlaajuisesti 19 maassa. Järjestön jäseniä ovat akkreditoidut korkeakoulut ja yliopistot, joilla on kristillinen tausta. Useimpien oppilaitosten opetussuunnitelmat pohjautuvat vapaisiin taitoihin ja luonnontieteisiin.

## Historia
CCCU perustettiin virallisesti vuonna 1976 nimellä *Christian College Coalition*. Järjestön perustamisen taustalla on evankelikalismin piirissä tehdyt aikaisemmat järjestäytymishankkeet akateemisessa yhteistyössä, joita olivat *Insitute for Advanced Christian Studies* (IFAC) vuonna 1966, *Christian Scholar's Review* vuonna 1970 ja *Christian College Consortium* (CCC) vuonna 1971.

CCCU päädyttiin perustamaan, kun CCC oli tehnyt päätöksen jäsenmääränsä rajoittamisesta. Lisäksi Yhdysvaltain kristilliset korkeakoulut kohtasivat kysymyksiä liittyen kirkon ja valtion asemaan, jotka vaikuttivat koulujen sääntelyyn ja liittovaltion tukeen. CCCU perustettiin ensin CCC:n tytäryhtiöksi ja se järjestäytyi syyskuussa 1976. Järjestöön liittyi 38 perustajajäsentä. CCCU itsenäistyi konsortiosta vuonna 1981. Vuonna 1995 sen nimi muutettiin muotoon *Coalition for Christian Colleges and Universities* ja vuonna 1999 nykyiseen muotoonsa.

## Jäsenet
### Täysjäsenet

### Liitännäisjäsenet

### Kansainväliset jäsenet

* Alankomaat: Eden kristillinen ammattikorkeakoulu
* Australia
** Alphacrucis College
** Avondalen yliopisto
** Christian Heritage College
** Eastern College of Australia
** Excelsia University College
** Tabor College (Adelaide)
* Dominikaaninen tasavalta: Universidad Nacional Evangelica
* Etelä-Korea
** Baekseokin yliopisto
** Handongin maailmanlaajuinen yliopisto 
** Soongsilin yliopisto
* Ghana: Central-yliopisto (Ghana)
* Haiti
** Haitin Emmaus-yliopisto
** Pohjois-Haitin kristillinen yliopisto
** Queenslandin yliopisto
* Indonesia: Universitas Pelita Harapan
* Iso-Britannia: 
** Liverpool Hope University
** Wycliffe Hall
* Israel: 
** Jerusalem University College
** University of the Holy Land
* Japani: Tokion kristillinen yliopisto
* Kenia:
** Afrikan kansainvälinen yliopisto
** Afrikan Nazarene-yliopisto
** Daystar-yliopisto
* Liettua: LCC International University
* Romania: Oradean Emanuel-yliopisto
* Taiwan
** Christ's College Taipei
** Sheng-te Christian College
** Tunghain yliopisto
* Uganda: Ugandan kristillinen yliopisto
* Unkari
** John Wesleyn teologinen korkeakoulu
** Gáspár Károli -yliopisto
* Uusi-Seelanti: Laidlaw College

### Yhteistyöjäsenet
* Baylorin yliopisto, Texas
* Booth University College, Manitoba, Kanada
* Campbellin yliopisto, Pohjois-Carolina
* Friends-yliopisto, Kansas
* Pepperdine-yliopisto, Kalifornia
* Samfordin yliopisto, Alabama
* Warnerin Tyynenmeren yliopisto, Oregon

## Lähteet

## Aiheesta muualla
* Järjestön verkkosivusto
Jämshög

**Jämshög** on taajama Olofströmin kunnassa Blekingen läänissä samannimisessä historiallisessa maakunnassa Ruotsissa. Taajamassa oli 1&nbsp;533 asukasta vuoden 2023 lopussa.

## Tunnettuja henkilöitä
* Kalle Berglund (s. 1996), keskimatkojen juoksija
* Harry Martinson (1904–1978), kirjailija
* Bengt Nordenberg (1822–1902), taidemaalari
* Bertil Rönnmark (1905–1967), kivääriampuja
* Per Rösiö (1861–1935), maatalousopettaja
* Sven Edvin Salje (1914–1998), kirjailija

## Lähteet

## Aiheesta muualla
Nils Olof Holst

**Nils Olof Holst** (1846–1918) oli ruotsalainen geologi. Hän edisti Ruotsin kallioperän kartoitusta ja toimi Ruotsin geologian tutkimuslaitoksen johtajana vuodesta 1877. Holst oli vakuuttunut siitä, että jääkausia oli Skandinaviassa ollut vain yksi.

## Lähteet
Sveriges geologiska undersökning

**Sveriges geologiska undersökning** (lyh. **SGU**) on Ruotsin valtion geologian tutkimuslaitos. Se toimii maa- ja kallioperään sekä pohjaveteen liittyvien kysymysten asiantuntijaviranomaisena. Laitoksen perusti vuonna 1858 Axel Erdmann, joka toimi myös sen ensimmäisenä johtajana.
## Lähteet

## Aiheesta muualla
* Sgu.se
Niko Nissilä

**Niko Nissilä** (s. 21. maaliskuuta 2005 Oulu) on suomalainen jääkiekkopuolustaja, joka pelaa U20 SM-sarjajoukkue Tapparassa.

## Ura
### Seuraura
Nissilä aloitti jääkiekkoilun Kiekko-Oulussa, mutta siirtyi juniorina sittemmin Oulun Kärppiin. Hän aloitti hyökkääjänä, kunnes juniorivuosien aikana valmentaja Markku Erholtz siirsi Nissilän puolustajan pelipaikalle. Hän voitti kauden 2022–2023 päätteeksi U18 Suomen-mestaruuden. Kaudella 2023–2024 Nissilä oli 11 osumallaan Kärppien eniten maaleja tehnyt puolustaja Emil Saarisen kanssa. Hän teki U20 SM-sarjan alkusarjassa ja ylemmässä jatkosarjassa yhteensä 26 tehopistettä, joilla Nissilä jakoi sarjan puolustajien pistepörssin kymmenennen sijan TPS:n Rene Nummelinin kanssa. Hänet valittiin U20 SM-sarjan toiseen tähdistökentälliseen.

Kaudella 2024–2025 Nissilä nousi Kärppien U20-joukkueen varakapteeniksi. Hän oli joukkueen tehokkain puolustaja tehoilla 9+21=30, joilla Nissilä jakoi U20 SM-sarjan puolustajien pistepörssin viidennen sijan Sportin Iiro Karppisen kanssa. Hän sai kauden aikana tililleen myös kaksi ensimmäistä SM-liigaotteluaan. Nissilä nostettiin ensimmäisen kerran Kärppien liigakokoonpanoon 31. tammikuuta 2025 pelattuun otteluun Tampereen Ilvestä vastaan. Hänet merkittiin joukkueen seitsemänneksi hyökkääjäksi. Nissilä jäi ottelussa kuitenkin ilman peliaikaa. Ensimmäiset jääaikansa SM-liigassa hän sai seuraavassa ottelussa 1. helmikuuta 2025 vieraissa Vaasan Sportia vastaan. Nissilä merkittiin Kärppien seitsemänneksi puolustajaksi. Hän sai ottelussa jääaikaa 8.14 minuuttia ja Nissilälle merkittiin teholukema –1. Hän pelasi kauden aikana myös kuusi ottelua lainalla Mestis-joukkue Kokkolan Hermeksessä tehden niissä tehot 1+2=3.

Toukokuussa 2025 Nissilä liittyi Turun Palloseuran SM-liigajoukkueen harjoitusrinkiin. Hän aloitti kauden 2025–2026 seuran U20-joukkueessa, mutta Nissilä siirtyi kesken kauden kuitenkin Tapparan U20-joukkueeseen.

### Maajoukkueura
Nissilä on pelannut kuusi nuorten maaottelua.

## Pelityyli
Nissilä on kuvaillut itseään molempiin suuntiin luotettavaksi puolustajaksi, joka yrittää saada tulosta myös hyökkäyspäässä, mutta ei tingi puolustuksesta.

## Tilastot

## Lähteet
*
*
*

### Viitteet
Cadel Evans Great Ocean Road Race

**Cadel Evans Great Ocean Road Race** on yksipäiväinen maantiepyöräilykilpailu, joka järjestetään Victorian osavaltiossa, Australiassa tammi-helmikuun vaihteessa. Kilpailu järjestettiin ensimmäisen kerran vuonna 2015, ja se oli tuolloin Cadel Evansin jäähyväiskilpailu. Alusta saakka mukana on ollut sekä naisten että miesten kilpailu. Molempien sarjojen lähtö- ja maalipaikkana toimii Geelong ja kilpailussa ajetaan nimensä mukaisesti muun muassa Great Ocean Road -tietä. Miesten kilpailun pituus on yleisimmin ollut 174&nbsp;kilometriä, naisten matka on pidentynyt 113 kilometristä 140 kilometriin. Miesten kilpailu on kuulunut UCI World Tour -sarjaan vuodesta 2017 lähtien, naisten kilpailu UCI Women's World Tour -sarjan vuodesta 2020 lähtien. Kilpailu peruttiin koronaviruspandemian johdosta vuosina 2021 ja 2022.

## Miesten kilpailun kolme parasta
Lähde: Pro Cycling Stats

## Naisten kilpailun kolme parasta
Lähde: Pro Cycling Stats

## Lähteet

## Aiheesta muualla
Virallinen sivusto
Kristian Tamminen

**Kristian Jaakko Daniel Tamminen** (s. 30. elokuuta 1999 Tampere) on suomalainen jääkiekkomaalivahti, joka pelaa Mestis-joukkue Nokian Pyryssä.

## Ura
Tamminen on Tapparan kasvatti. Hän siirtyi 15-vuotiaana Tampereen Ilvekseen kaudeksi 2014–2015. Kaudeksi 2017–2018 Tamminen siirtyi Saimaan Pallon U20-joukkueeseen. Hän puki samalla kaudella myös kahteen SM-liigan runkosarjaotteluun, mutta Tamminen ei kuitenkaan saanut peliaikaa.

Kaudeksi 2019–2020 Tamminen siirtyi vuoden mittaisella sopimuksella Mestis-joukkue Kooveehen. Hän pelasi siellä yhdeksän runkosarja- ja kaksi Suomen Cupin ottelua. Suurimman osan joukkueen otteluista pelasi kuitenkin Ilveksen lainamaalivahti Eetu Mäkiniemi. Tamminen pelasi kauden aikana myös 11 ottelua Kooveen A-nuorissa.

Syyskuussa 2020 Tamminen liittyi koeaikasopimuksella Slovakian Extraligassa pelaavan HK 32 Liptovský Mikulášin joukkueeseen. Hän pelasi siellä yhden Slovakian Cupin ottelun, mutta Tamminen jäi kuitenkin ilman jatkosopimusta joukkueen koronatilanteen vuoksi. Lokakuussa hän palasi Mestikseen ja siirtyi loppukauden 2020–2021 kattavalla sopimuksella Heinolan Peliittoihin. Tamminen pelasi siellä koronavirusrajoitusten lyhentämällä kaudella 13 runkosarja- ja kaksi pudotuspeliottelua.

Kaudeksi 2021–2022 Tamminen siirtyi jatkamaan Mestis-pelejään vuoden mittaisella sopimuksella Kokkolan Hermekseen. Hän jakoi varsin tasaisesti joukkueen torjuntavastuun Ässien lainamaalivahti Rasmus Korhosen kanssa. Tamminen pelasi 28 runkosarja- ja neljä Suomen Cupin ottelua. Hän ei saanut kuitenkaan peliaikaa pudotuspeleissä. Toukokuussa 2022 Tamminen teki Hermeksen kanssa vuoden mittaisen jatkosopimuksen. Kaudella 2022–2023 hän pelasi 24 runkosarja- ja yhden pudotuspeliottelun. Valtaosan Hermeksen otteluista pelasivat myös Oulun Kärppien lainamaalivahti Niklas Kokko sekä Jesse Haukka. Tamminen äänestettiin Mestiksen lokakuun kuukauden pelaajaksi.

Tamminen siirtyi kaudeksi 2023–2024 vuoden mittaisella sopimuksella Puolan Polska Hokej Ligan STS Sanokiin. Hän pelasi alkukaudella 13 runkosarjaottelua torjuen kuitenkin vain yhden voiton. Marraskuussa 2023 Tammisen sopimus lopulta purettiin. Tammikuussa 2024 hän palasi Mestikseen ja siirtyi loppukauden kattavalla sopimuksella Kajaanin Hokkiin. Hän toimi joukkueen pääasiallisena vastuunkantajana ja torjui kaikki kuusi karsintasarjan ottelua.

Kaudeksi 2024–2025 Tamminen siirtyi vuoden mittaisella sopimuksella Slovakian Extraligan HC Nové Zámkyyn. Hän pelasi siellä alkukaudella neljä runkosarjaottelua, kunnes lokakuussa 2024 Tamminen palasi 21. joulukuuta asti kestävällä sopimuksella Hokkiin, kun joukkueen maalivahtiosastolta sekä Zach Stejskal että Eetu Nieminen olivat sivussa. Tammikuussa 2025 hän siirtyi loppukauden sopimuksella SM-liigajoukkue Porin Ässiin. Seuran urheilutoimenjohtaja Janne Vuorisen mukaan joukkue tarvitsi leveyttä maalivahtiosastolleen. Hänen ainoaksi ottelukseen Ässissä jäi paikallisottelu Lukkoa vastaan.

Uudenvuodenaattona Tammisen uutisoitiin siirtyvän loppukauden 2025–2026 kattavalla sopimuksella Mestiksen nousijajoukkue Nokian Pyryyn.

## Tilastot

## Lähteet
*
*
*

### Viitteet
Freddie Wadling

**Berndt Arvid Freddie Wadling** (2. elokuuta 1951 Göteborg – 2. kesäkuuta 2016) oli ruotsalainen muusikko. Hän aloitti uransa Liket lever -punk-yhtyeessä vuonna 1978 ja oli sen jälkeen mukana Leather Nun ja Cortex -yhtyeissä. Henryk Lippin kanssa hänellä oli Blue for Two -niminen yhtye. Wadling julkaisi myös useita sooloalbumeita ja musiikin ohella hän näytteli, kirjoitti ja teki kuvataidetta. Vuonna 2000 Wadling voitti parhaan kansanmusiikkialbumin Grammis-palkinnon. Hän sai saman palkinnon postuumisti vuonna 2017.

Wadlingin oli tarkoitus osallistua *Så mycket bättre* -ohjelmaan, joka on Ruotsin versio sarjasta *[[Vain elämää (televisiosarja)|Vain elämää]]*, mutta hän menehtyi nopeasti edenneeseen sairauteen juuri ennen kuvausten alkua kesällä 2016. Wadling oli julkisuudessa kertonut sairastavansa keuhkoahtaumatautia, minkä lisäksi hän kärsi selkävaivoista.
## Albumeita
* *A Soft-Hearted Killer* (1997)
* *En skiva till kaffet* (1999)
* *Skillingtryck & Mordballader* (2000)
* *Jag är monstret* (2005)
* *The Dark Flower (Den Mörka Blomman)* (2009)
* *With a License to Kill* (2011)
* *Efter regnet* (2016)
## Lähteet

## Aiheesta muualla
Union-yliopisto

**Union-yliopisto** (, lyh. **UU**) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1823 ja se sijaitsee Jacksonin kaupungissa.

## Lähteet

## Aiheesta muualla
* Yliopiston verkkosivusto
Stenfors

**Stenfors** voi tarkoittaa seuraavia:

* Stenfors, suomalainen yhtye
* Stenfors, sukunimenä:
** Alfred Wilhelm Stenfors (1866–1952), suomalainen arkkitehti ja Yleisten rakennusten ylihallituksen ylijohtaja
** Gunnar Stenfors (1903–1955), suomalainen alppihiihtäjä
** Jan Stenfors (s. 1963), suomalainen proviisori, farmakologi ja muusikko, Stenfors-yhtyeen jäsen
** Lauri Stenfors (s. 1990), suomalainen salibandyn pelaaja ja maailmanmestari
** Reitto Stenfors, *Fredrik Aalto* (1854–1917), suomalainen kirjailija.
Ally Wollaston

**Ally Wollaston** (s. 4. tammikuuta 2001 Auckland) on uusiseelantilainen rata- ja maantiepyöräilijä. Hän on ratapyöräilyn kaksinkertainen maailmanmestari ja olympiamitalisti. Maantiepyöräilyn ammattilaisuransa hän aloitti NXTG Racing / AG Insurance - Soudal Team -joukkueessa, jota edusti elokuusta 2021 vuoden 2024 loppuun. Kaudesta 2025 lähtien hän on kilpaillut FDJ-Suez / FDJ United - Suez -tallissa.

Wollaston saavutti Pariisin olympialaisissa 2024 hopeaa joukkuetakaa-ajossa ja pronssia ratapyöräilyn "moniottelussa", omniumissa. Hän voitti omniumin ja pudotusajon maailmanmestaruuden Ballerupissa 2024 ja sai samoissa kilpailuissa pronssia linja-ajossa (eli "scratchissä"). Joukkuetakaa-ajossa hän saavutti MM-hopeaa 2023.

Maantiepyöräilyssä hän voitti UCI Women's World Tourin kuuluneet Cadel Evans Great Ocean Road Racen vuosina 2025 ja 2026 sekä Tour of Britain Women -kilpailun vuonna 2025.

## Saavutuksia
Lähteet: First Cycling, CycleBase, Pro Cycling Stats

### Ratapyöräily
;2018
:Nuorten MM-kilpailut
::Joukkuetakaa-ajossa hopeaa
;2019
:Nuorten MM-kilpailut
::Takaa-ajossa kultaa, joukkuetakaa-ajossa hopeaa
:Maailmancup
::Hongkong, joukkuetakaa-ajossa voitto
;2021
:MM-kilpailut
::Pariajossa yhdeksäs, omniumissa kymmenes
;2022
:MM-kilpailut
::Pariajossa kahdeksas, pudotusajossa kymmenes
:Oseanian-mestaruuskilpailut
::Linja-ajossa, omniumissa, pariajossa ja joukkuetakaa-ajossa kultaa
:UCI Track Cycling Nations Cup
::Glasgow, pudotusajossa kolmas
;2023
:MM-kilpailut
::Joukkuetakaa-ajossa hopeaa, omniumissa kuudes, pariajossa seitsemäs
:UCI Track Cycling Nations Cup
::Jakarta, pudotusajossa, omniumissa ja joukkuetakaa-ajossa voitto¨
::Kairo, omniumissa voitto, joukkuetakaa-ajossa toinen, pariajossa kolmas
;2024
:Olympialaiset
::Joukkuetakaa-ajossa hopeaa, omniumissa pronssia
:MM-kilpailut
::Pudotusajossa ja omniumissa kultaa, linja-ajossa pronssia, pisteajossa neljäs
:Oseanian-mestaruuskilpailut
::Linja-ajossa, pisteajossa, pudotusajossa, omniumissa ja joukkuetakaa-ajossa kultaa, pariajossa hopeaa
:UCI Track Cycling Nations Cup
::Adelaide, pudotusajossa, omniumissa ja joukkuetakaa-ajossa voitto

### Maantiepyöräily
;2018
:Maantieajon nuorten Uuden-Seelannin-mestaruus
;2019
:Maantieajon nuorten Uuden-Seelannin-mestaruus
;2022
:Grand Prix du Morbihan, voitto
:Lotto Belgium Tour, pistekilpailun ja 1. etapin voitto
;2023
:Maantieajon ja kriterium-ajon Uuden-Seelannin-mestaruus, aika-ajon alle 23-v. Uuden-Seelannin-mestaruus
:Festivaal Elsy Jacobs, kokonais- ja pistekilpailun, nuorten kilpailun ja 2. etapin voitto
:Giro Donne, 9. etapilla kolmas
;2024
:Tour Down Under, 1. etapin voitto
:Katalonian ympäriajo, pistekilpailun, 1. ja 3. etapin voitto
;2025
:Surf Coast Classic, voitto
:Cadel Evans Great Ocean Road Race, voitto
:Clasica de Almeria, voitto
:La Vuelta Femenina, 6. etapilla kolmas
:Tour of Britain Women, kokonaiskilpailun voitto
:Tour Féminin International des Pyrénées, 1. etapin voitto
:Tour de France Femmes, 3. etapilla kolmas
;2026
:Tour Down Under, pistekilpailun, 1. ja 2. etapin voitto
:Cadel Evans Great Ocean Road Race, voitto
:Maantieajon Uuden-Seelannin-mestaruus

## Lähteet
t
Luettelo Venäjän ja Yhdysvaltain välisistä huippukokouksista

**[[Venäjä|Venäjän]] ja [[Yhdysvallat|Yhdysvaltojen]] välisiä [[Huippukokous|huippukokouksia]]** on pidetty vuodesta 1991.

## Luettelo

## Katso myös

* Luettelo Neuvostoliiton ja Yhdysvaltain välisistä huippukokouksista 1943–1991.

## Lähteet
Tadžikistanin painanne

**Tadžikistanin painanne** on Hisor–Alain, Pamirin ja Hindukušin vuoristoalueiden välissä sijaitseva tektoninen painanne eli depressio, joka käsittää Tadžikistanin lounaisosan sekä lähialueet Uzbekistanissa ja Afganistanissa.

Painanteelle ovat ominaisia koillis–lounaissuuntaiset vuorijonot ja harjanteet, jotka laskeutuvat vähitellen Pandžin ja Amudarjan jokilaaksoon. Niiden keskikorkeus on 500–2&nbsp;300 metriä merenpinnasta (koillisessa 2&nbsp;500–4&nbsp;000 metriä). Vuoristojen välissä on lössilaaksoja, joiden korkeus on 300–400:sta 1&nbsp;200:aan metriä. Pohjoisessa ja idässä painaumaa erottavat tektoniset siirrokset, jotka jatkavat kohoamistaan. Alue on hyvin altis maanjäristyksille.

Tadžikistanin painanteen laaksot ovat tärkeää maatalousaluetta. Niissä virtaavista joista suurimmat ovat Vaxš ja Kofarnihon. Alueen hyötykaivannaisia ovat öljy, maakaasu, kivihiili, ruokasuola ja rakennusaineet.

Tadžikistanin painanteen, Hisor–Alain ja Pamirin katsotaan muodostavan laajemman Pamir–Alain vuoristoalueen.

## Lähteet
Lauri Laakso (professori)

**Lauri Heikki Tapani Laakso** (s. 11. joulukuuta 1947 Tampere) on suomalainen liikuntatieteilijä ja liikuntapedagogiikan professori emeritus.

## Henkilöhistoria
Laakso syntyi toimistopäällikkö Arvi Laakson ja kanslisti Eila Peltolan perheeseen. Hän tuli ylioppilaaksi Tampereen yhteislyseosta 1966 ja valmistui Jyväskylän yliopistosta liikuntatieteiden kandidaatiksi 1970 ja lisensiaatiksi 1974 ja väitteli siellä liikuntatieteiden tohtoriksi 1982. Hän oli Liikunnan ja kansanterveyden edistämissäätiön tutkimuslaitoksen tutkija 1971 ja 1976 ja Jyväskylän yliopistossa liikuntakasvatuksen assistentti 1974–1984 ja vs. yliassiassistentti ja vs. apulaisprofessori useaan eri otteeseen, liikuntadidaktiikan apulaisprofessori 1985 ja liikuntapedagogiikan vs. apulaisprofessori ja professori 1985–1999 ja sitten vakinainen professori eläköitymiseensä saakka. Hänellä on ollut myös useita asiantuntija- ja luottamustehtäviä.

## Julkaisuja
* *Jyväskyläläisten nuorten aikuisten liikuntaharrastukset*, Jyväskylä: Liikunnan ja kansanterveyden edistämissäätiön tutkimuslaitos, 1976
* *Lapsuudenkotia, koulutusta, nuoruuden toveripiiriä ja aikaisempia liikuntaharrastuksia kuvaavien ominaisuuksien yhteydestä aikuisiän liikuntaharrastukseen*, Jyväskylä: Jyväskylän yliopisto, 1974 (lisensiaatintyö)
* *Lapsuuden ja nuoruuden kasvuympäristö aikuisiän liikuntaharrastusten selittäjänä: retrospektiivinen tutkimus*, Jyväskylä: Jyväskylän yliopisto, 1981 (väitöskirja)
* *Näin suomalaiset liikkuvat*, Helsinki: Valtion painatuskeskus, 1986, toim. Pauli Vuolle, Risto Telama, Lauri Laakso
* *Liikunnan opetusprosessin A, B ja C*, Jyväskylä: Jyväskylän yliopisto, Pirkko Numminen, Lauri Laakso
* *Fyysisen aktiivisuuden suositus kouluikäisille 7-18-vuotiaille*, Helsinki: Opetusministeriö: Nuori Suomi ry, 2008, toim. Timo Ahonen, Lasse Kannas, Lauri Laakso, ym.
* *Talviteräsmies: muistikuvia emeritusprofessori Lauri Laakson elämästä*, Kouvola: Kustannus Aarni Oy, 2022

## Lähteet
Kulttuurimonumentti (Tšekki)

**Kulttuurimonumentti** () on yksi Tšekin tasavallan suojelutasoista. Kulttuurimonumentti voi olla joko yksittäinen kiinteistö, irtain tai usean sellaisen muodostama kokoelma, joka on historiallisesti merkittävä tai liittyy historiallisesti merkittävään henkilöön. Kulttuurimonumentiksi julistamisen on tarkoitus on suojella Tšekin kulttuuriperintöä.

## Kohteet
Tšekin kulttuuriministeriö voi julistaa yksittäisen kiinteistön, irtaimen tai usean sellaisen muodostaman kokoelman kulttuurimonumentiksi. Valinnan kohteen täytyy olla historiallisesti merkittävä todistus esimerkiksi yhteiskunnallisesta kehityksestä ja elämäntavasta, tai sillä pitää olla suora yhteys historiallisesti merkittävään henkilöön. 

Monumentti voi olla esimerkiksi maalaus, linna, merkittävän henkilön irtaimisto tai maisemaperintöalue. Tšekissä on yhteensä yli 80 000 numeroitua kulttuurimonumenttia, mutta koska yksi kohde voi sisältää useita yksittäisä esineitä, on kohteiden todellinen lukumäärä huomattavasti korkeampi. Esimerkiksi Prahan linnan kalusteet muodostavat yli 13 000 esineen kultturimonumentin. 

Luetteloa kulttuurimonumenteista ylläpitää Tšekin kansallismonumenttivirasto. 

### Statuksen poisto
Kulttuurimonumentin status voidaan poistaa kohteelta vain painavan syyn johdosta. Esimerkiksi jos monumentin tila on niin heikko, että sitä ei voi korjauttaa ilman, että sen kulttuurillisesti arvokas osa säilyisi. Monumentin ylläpidon laiminlyöminen ei ole hyväksyttävä syy.

## Monumentin omistaminen
Kulttuurimonumentin omistaminen tuo rajoitteita sille, mitä omistaja saa omaisuudelleen tehdä. Monumentin ylläpidosta, korjaamisesta sekä suojelusta vastaa sen omistaja yksin omalla kustannuksellaan. Monumenttia voi käyttää vain tavalla, joka vastaa sen kulttuurista ja poliittista merkitystä. Jos monumentin omista aikoo myydä kohteensa, on hänellä velvollisuus tarjota sitä ensin Tšekin kulttuuriministeriölle ostettavaksi. Poikkeuksena tästä on myynti omistajan lähisukulaisille, tai monumentin toisille omistajille.

Huolto-, remontointi- tai restaurointitapauksissa monumentin omistajan täytyy hakea sitovaa lausuntoa asiasta vastaavalta virkamieheltä.

## Katso myös
* Unescon maailmanperintökohteet Tšekissä

## Lähteet

## Aiheesta muualla

*Kulttuurimonumenttiluettelo Tšekin kansallismonumenttiviraston sivuilla
Karmana

**Karmana** on kaupunki ja Karmanan piirin hallinnollinen keskus Navoiyn alueella Uzbekistanissa. Se sijaitsee Zarafšonjoen varrella Navoiyn kaupungin pohjoispuolella. Kaupungissa oli 20&nbsp;800 asukasta vuonna 2004.

Karmana on yksi Zarafšonin laakson ja Buharan keidasalueen historiallisista keskuksista. 1700-luvulta lähtien se toimi Buharan emiirikunnan vallanperijöiden asuinpaikkana. Neuvostoaikana Karmanasta tuli piirikeskus ja vuonna 1969 kaupunkimainen taajama. Se liitettiin Navoyin kaupunkiin vuonna 1999, mutta erotettiin jälleen piirikeskukseksi vuonna 2003.

Kaupunki on maatalousalueen keskus, jossa on tekstiili- ja elintarviketeollisuutta. Historiallisia kohteita ovat Mir Said Bahromin mausoleumi 1000-luvulta ja Qosim Shayxin mausoleumi 1500-luvulta. Kauempana sijaitsevat Rabotin Malikin karavaaniseralji ja vesisäiliö.

## Lähteet
Justas Stasevskij

**Justas Stasevskij** (s. 1989 ) on suomalainen toimittaja. Hän aloitti työskentelyn Yleisradion ulkomaantoimituksessa vuonna 2023. Vuodesta 2024 lähtien Stasevskij on toiminut Ylen toimittajana Puolassa ja Ukrainassa.

## Ura
Stasevskij on aiemmin toiminut pianistina. Hän on valmistunut musiikin maisteriksi sekä Sibelius-Akatemiasta että Wienin taidekorkeakoulusta.

## Yksityiselämä
Stasevskijn sisar Dalia Stasevska on kansainvälisesti tunnettu kapellimestari ja veli Lukas Stasevskij sellisti ja elokuvaohjaaja. Stasevskijn sisaruksille myönnettiin Vuoden eurooppalainen -tunnustus vuonna 2025.

## Lähteet
William T. Vollmann

**William Tanner Vollmann** (s. 28. heinäkuuta 1959) on yhdysvaltalainen kirjailija, journalisti, sotakirjeenvaihtaja ja esseisti. Hän voitti vuoden 2005 National Book Award -palkinnon proosakategoriassa teoksellaan *Europe Central*. Vollmanin kirjoitustyyliä on verrattu Jonathan Franzeniin, Richard Powersiin ja David Foster Wallaceen. 

## Elämä

Vollman syntyi Los Angelesissa, Yhdysvalloissa. Hän kävi peruskoulun Bloomingtonissa, Indianassa. Hän on asunut myös New Hampshiressä, New Yorkissa ja San Fransiscon lahden alueella. Hänen isänsä oli Thomas E. Vollman, liiketalouden professori Indianan yliopistossa. Ollessaan yhdeksänvuotias, Vollmanin kuusivuotias sisko hukkui ollessaan Vollmanin valvonnassa. Vollman koki olleensa syyllinen siskonsa kuolemaan, ja tapahtumalla on ollut merkittävä vaikutus hänen kirjallisuuteensa.

Vollman opiskeli Deep Springsin lukiossa ja suoriti kandidaatintutkinnon vertailevassa kirjallisuustieteessä Cornellin yliopistossa. Valmistumisensa jälkeen Vollman kirjautui Berkeleyn yliopistoon vertailevan kirjallisuustieteen tohtoriohjelmaan. Vollman asuu Sacramentossa, Kaliforniassa vaimonsa kanssa. Vuonna 2022 Vollmanin tytär kuoli alkoholismista johtuviin komplikaatioihin.

Vollmanilla on ollut värikäs elämä. Häntä on muun muassa epäilty yhdysvaltalaiseksi kirjepommittaja Unabomberiksi, mikä johtui FBI:n tulkinnasta, että Vollmanin teoksen *Fathers and Crows* alkukirjaimilla "FC" olisi jotain tekemistä Unabomberin (Theodore Kaczynski) pommeihin kirjoittamista kirjaimista "FC".  

## Palkinnot

* Strauss Living Award from the American Academy of Arts and Letters (2007)
* National Book Award for Fiction teoksesta Europe Central (2005)
* Whiting Award (1988)

## Julkaisut
### Romaanit
* *You Bright and Risen Angels* (1987)
* *Europe Central* (2005)

### Seven Dreams-sarja
* *The Ice-Shirt* (1990) (Osa 1)
* *Fathers and Crows* (1992) (Osa 2)
* *Argall: The True Story of Pocahontas and Captain John Smith* (2001) (Osa 3)
* *The Dying Grass* (2015) (Osa 5)
* *The Rifles* (1994) (Osa 6)

### The "Prostitution Trilogy"
* *Whores for Gloria* (1991)
* *Butterfly Stories: A Novel* (1993)
* *The Royal Family* (2000)

### Novellikokoelmat

* *The Rainbow Stories* (1989) 
* *13 stories and 13 epitaphs* (1991)
* *The Atlas* (1996)
* *Last Stories and Other Stories* (2014)
* *The Lucky Star* (2020)

## Lähteet
Pisara runoilijaa

**Pisara runoilijaa** () on yhdysvaltalaisen Eugene O’Neillin vuosien 1935–1942 välillä kirjoittama nelinäytöksinen näytelmä, joka sai kantaesityksensä Kuninkaallisessa draamateatterissa Tukholmassa vuonna 1957.

## Juoni

*Pisara runoilijaa* sijoittuu Bostonin lähellä sijaitsevaan kapakkaan 27. heinäkuuta vuonna 1828. Kapakan omistaja Cornelius ”Con” Melody on ylpeä irlantilaisen kartanon kasvatti ja entinen englantilaisarmeijan majuri. Conin talonpoikaisvaimo Nora rakastaa miestään tämän halveksunnasta huolimatta. Häntä uhmaa suorasukaisesti kuitenkin hänen tyttärensä Sara, joka aikoo paeta nykyistä elämäänsä pääsemällä rikkaisiin naimisiin. Tilanne kärjistyy, kun isän ja tyttären välillä syntyy yhteenotto.

### Henkilöhahmot

Näytelmän henkilöhahmoista kolme on naisia ja seitsemän miehiä. Henkilöhahmot ovat:

* Cornelius ”Con” Melody, kapakan omistaja
* Nora Melody, Corneliuksen vaimo
* Sara Melody, Corneliuksen ja Noran tytär
* Mickey Maloy, kapakoitsija
* Jamie Cregan, Corneliuksen serkku ja sotakaveri
* Dan Roche, kapakan kanta-asiakas
* Paddy O’Dowd, kapakan kanta-asiakas
* Patch Riley, kapakan kanta-asiakas
* Deborah Harford
* Nicholas Gadsby, Harfordin asianajaja

## Teemat

*Pisara runoilijaa* tarkastelee ylpeyttä ja identiteettiä maahanmuuttajan näkökulmasta. Näytelmän teemoihin lukeutuvat lisäksi yhteiskuntaluokkien väliset jännitteet ja sukupolvien välinen konflikti eli vanhanaikaisen arvomaailman ja uudenaikaisen kunnianhimon välinen yhteentörmäys.

## Esityshistoriaa

*Pisara runoilijaa* on tuotettu Broadwaylla New Yorkissa neljä kertaa. Näytelmä sai Broadwayn kantaesityksensä Helen Hayes Theatressa 2. lokakuuta 1958, ja sitä esitettiin seuraavan vuoden kesäkuuhun asti. Myöhemmin näytelmää on esitetty vuosina 1967, 1977–1978 ja 2005–2006. Näytelmän Broadway-tuotannot ovat saaneet yhteensä viisi Tony-ehdokkuutta esimerkiksi kategoriassa paras näytelmä vuonna 1959. New Yorkissa näytelmää on esitetty lisäksi Off-Broadwaylla vuonna 2022.

Lontoossa näytelmää on esitetty Young Vic -teatterissa vuonna 1988. Myöhemmin samana vuonna se siirtyi esitettäväksi West Endillä Comedy Theatressa ja sai kolme Olivier-ehdokkuutta.

### Suomeksi

Kirsti Porras suomensi näytelmän vuonna 1961. Näytelmän Suomen kantaesitys oli Kansallisteatterissa 26. huhtikuuta 1961. Myöhemmin näytelmää on esitetty Joensuun kaupunginteatterissa vuonna 1978.

## Jatko-osa

*Pisara runoilijaa* sai jatko-osan *[[Kaikki maailman rikkaus]]* (*More Stately Mansions*), jonka O’Neill kirjoitti vuonna 1939. Näytelmä sai kantaesityksensä Kuninkaallisessa draamateatterissa Tukholmassa vuonna 1962. Sen Suomen kantaesitys oli Kansallisteatterissa vuonna 1975.

## Sovitus

Kirk Browning ja Stephen Porter ohjasivat näytelmän pohjalta yhdysvaltalaisen televisioelokuvan *A Touch of the Poet*, joka ensiesitettiin vuonna 1974. Draamaelokuvassa näyttelevät muun muassa Nancy Marchand ja Fritz Weaver.

## Lähteet

## Kirjallisuutta

* 

## Aiheesta muualla

* ''Pisara runoilijaa'' Concord Theatricalsin sivustolla
Perkow-reaktio

**Perkow-reaktio** on kemiallinen reaktio, jossa α-halokarbonyyliyhdiste reagoi fosfiittiesterin kanssa enolifosfaatiksi eli vinyylifosfaatiksi. Reaktion raportoi ensimmäisen kerran Werner Perkow ryhmineen vuonna 1952.

## Reagenssit ja mekanismi
Perkow-reaktio tapahtuu α-haloaldehydeille, -ketoneille tai -estereille, joista aldehydit ovat reaktiivisimmat. Halogeeni on tavanomaisimmin kloori, bromi tai jodi. Perkow-reaktion kanssa kilpailevana reaktiona on Michaelis–Arbuzov-reaktio, jonka tapahtumista voidaan vähentää käyttämällä α-kloorikarbonyyliyhdisteitä lähtöaineina. Perkow-reaktion mekanismin ensimmäisessä vaiheessa nukleofiilinen fosfiittiesteri reagoi additioreaktiolla karbonyyliryhmän kanssa. Muodostuva kahtaisioni toisiintuu ja samalla halogeni-ioni irtoaa lähtevänä ryhmänä. Tässä muodostuu enolifosfoniumsuola ja halogenidi-ioni reagoi jonkin enolifosfoniumsuolan alkoksiryhmän kanssa  nukelofiilisella substituutiolla johtaen fosfaattiesteriin.
:

Perkow-reaktiota käytetään erityisesti hyönteismyrkkyinä käytettävien organofosfaattien valmistukseen.

## Lähteet
Hannibal-LaGrangen yliopisto

**Hannibal-LaGrangen yliopisto** (, lyh. **HLGU**) on Yhdysvaltain Missourissa sijaitseva yksityinen yliopisto. Yliopisto on perustettu vuonna 1858 ja se sijaitsee  Hannibalin kaupungissa. Yliopisto on taustaltaan kristillinen, ja se toimii etelän baptistien työyhteydessä.

## Lähteet

## Aiheesta muualla
* Yliopiston verkkosivusto
Campbellsvillen yliopisto

**Campbellsvillen yliopisto** (, lyh. **CU**) on Yhdysvaltain Kentuckyssa sijaitseva yksityinen yliopisto. Yliopisto on perustettu vuonna 1906, ja se sijaitsee Campbellsvillen kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.

## Lähteet

## Aiheesta muualla
* Yliopiston verkkosivusto
Bethel-yliopisto (Minnesota)

**Bethel-yliopisto (Minnesota)** (, lyh. **BU**) on Yhdysvaltain Minnesotassa sijaitseva yksityinen yliopisto. Yliopisto on perustettu vuonna 1871, ja se sijaitsee Saint Paulin kaupungissa. Yliopisto on taustaltaan kristillinen, ja se toimii baptistisen Converge-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Shaker Heights

**Shaker Heights** on kaupunki Ohiossa Yhdysvalloissa. Se kuuluu Clevelandin suurkaupunkialueeseen. Van Sweringenin veljekset perustivat sen 1900-luvun alussa puutarhakaupungiksi. Shaker Heightsin asukasluku oli vuonna 2023 noin 28&nbsp;500.

## Maantiede
Shaker Heights sijaitsee Ohion koillisosassa noin 13 kilometriä Clevelandista itään. Maanteitse etäisyys on noin 14 kilometriä. Kaupunki on jaettu yhdeksään osa-alueeseen: Boulevard, Fernway, Lomond, Ludlow, Malvern, Mercer, Moreland, Onaway ja Sussex.

## Historia
Shaker Heights erotettiin Cleveland Heightsin yhteisöstä vuonna 1911. Veljekset Oris Paxton Van Sweringen ja Mantis James Van Sweringen olivat muutamaa vuotta aiemmin päättäneet rakentaa alueelle puutarhakaupungin. 1920-luvulle tultaessa Shaker Heights oli rakennettu tiukkojen arkkitehtonisten normien mukaisesti Van Sweringenien tarkassa ohjauksessa. Vuonna 1920 sen asukasluku oli noin 1&nbsp;700 ja vuonna 1931 lähes 18&nbsp;000. Niinikään 1931 Shaker Heights sai kaupungin statuksen. Vuonna 1963 se oli koko valtakunnan vauraimpia kaupunkeja ja sen on onnistunut säilyttää maineensa mallikaupunkina usealla elämänalalla. Monien sisempien esikaupunkien tavoin myös Shaker Heightsin asukasluku kääntyi laskuun 1970-luvulla: vuonna 1970 asukkaita oli noin 36&nbsp;000 ja 50 vuotta myöhemmin noin 27&nbsp;500. Van Sweringenit olivat aikanaan asettaneet rajat Shaker Heightsin väestön koostumukselle: sen piti olla enimmäkseen valkoihoista. Kun rajoituksia alettiin purkaa 1970-luvulla kaupungin onnistui välttää valkoisen väestön poismuutto.

Shaker Heightsissa sijaitsee Cuyahogan piirikunnan vanhin rakennus, vuonna 1817 valmistunut Moses Warren House.

## Liikenne
Shaker Heights sijaitsee kahden pikaraitiotien varrella: Blue Line ja Green Line. Ne ovat osa seudullista Greater Cleveland Regional Transit Authority -linjaa.

## Lähteet

## Aiheesta muualla
*Shaker Heights, Ohio, USA — Sunrise, Sunset, and Daylength
Paxton & Whitfield

**Paxton & Whitfield** on brittiläinen juustokauppa. Alkuperäinen Paxton & Whitfield avattiin Lontoossa Jermyn Streetillä vuonna 1797. Se on toiminut esimerkiksi maan hallitsijoiden juustojen hovihankkijana.

Paxton & Whitfield on Yhdistyneen kuningaskunnan vanhin juustokauppa. Se avattiin Lontoon Jermyn Streetin kauppakadulla vuonna 1797. Kaupan perusti Sam Cullen, joka oli aikaisemmin myynyt juustoa Aldwychin torilla. Cullen oli lopulta vaurastunut riittävästi, jotta hänellä oli varaa vakinaisempaan liiketilaan Jermyn Streetillä. Hän otti myös kaksi liikekumppania nimiltään Harry Paxton ja Charles Whitfield, joiden nimet ovat säilyneet kaupan nimessä nykypäivään. Uusi juustokauppa oli lähellä varakkaita asiakkaita ja sen myynti kasvoi. 1800-luvun puolivälissä siitä tuli kuningatar Viktorian hovihankkija.

Kauppa alkoi ajautua vaikeuksiin 1800-luvun loppupuolella. Britanniassa paikalliset artisaanijuustot kärsivät juustojen alkavasta teollisesta tuotannosta. Samalla vauraan väestönosan mielenkiinto juustojen saralla alkoi kohdistua enimmäkseen ulkomaalaisiin eurooppalaisiin juustoihin. 1900-luvulla vaikeuksia aiheutti myös maailmansotien aikainen säännöstely. Tilanne parani jälleen toisen maailmansodan jälkeen. Kauppa alkoi tehdä uusia siteitä paikallisiin artisaanijuustojen valmistajiin, sekä tuoda juustoja ulkomailta. Juustoja myydään nykyisin myös tukkukauppana ravintoloihin, sekä internetin kautta kuluttajille. Paxton & Whitfield on Charles III:n hovihankkija.

## Lähteet

## Aiheesta muualla
*Paxton & Whitfield kotisivut
Tommi Saarela

**Tommi Saarela** on suomalainen musiikkiin suuntautunut kulttuuritoimittaja ja tietokirjailija. Hän on kirjoittanut teokset muun muassa Pave Maijasesta, Kassu Halosesta, Esa Niemisestä ja Jope Ruonansuusta.

## Bibliografia
* 
* 
* 
* 
* 
* 

## Lähteet
Luettelo Blatnán kulttuurimonumenteista

**Luettelo Blatnán kulttuurimonumenteista** sisältää Tšekin tasavallan Blatnán kaupungissa sijaitsevat kulttuurimonumentit.

## Blatná

Lähde:

## Lähteet

## Aiheesta muualla
Kofarnihon

**Kofarnihon** () on Amudarjan oikeanpuoleinen sivujoki Tadžikistanin lounaisosassa ja Uzbekistanin rajalla. Sen pituus on 387 kilometriä ja valuma-alueen laajuus 11&nbsp;600 neliökilometriä.

Kofarnihon saa alkunsa Hisorvuorten etelärinteiltä virtaavista Sorbo ja Sardai Mijona -joista, jotka yhtyvät Romitin taajaman luona. Se virtaa koilliseen Romitin rotkon ja leveän Hisorinlaakson läpi ja kääntyy Xonaqohjoen suun jälkeen etelään. Alajuoksua reunustavat Bobotogʻin ja Oqtoğin vuoret. Ennen Amudarjan laaksoa joki jakautuu useaksi haaraksi. Sen tärkeimmät sivujoet ovat Simigandž, Varzob ja Xonaqoh.

Joen keskimääräinen virtaus on 102 kuutiometriä sekunnissa. Se tuo paljon maa-ainesta Amudarjaan. Vettä käytetään maatalouden keinokasteluun. Joen varrella sijaitsee Vahdatin kaupunki. Alajuoksulla on kaislikkoa ja rantametsiä.

## Lähteet
C-kaari

**C-kaari** on röntgensäteilyyn perustuva läpivalaisulaite, jota käytetään leikkaussalissa. Se mahdollistaa potilaaseen vähemmän kajoavat toimenpiteet. C-kaaren käyttö lisää leikkausosastolla työskentelevän henkilöstön (esimerkiksi kirurgit, leikkaussalihoitajat, anestesiahoitajat ja opiskelijat) säteilyaltistusta. C-kaarta käytetään esimerkiksi thoraxkirurgiassa, tunneloitujen katetrien laitossa, ortopedisissä sekä ERCP-toimenpiteissä. Laitteistoa käyttävät leikkaussaleissa leikkaussalisairaanhoitajat ja lääkintävahtimestarit. Heille järjestetään alan täydennyskoulutusta. Koulutuksessa käsitellään C-kaaren kuvantamismenetelmät sekä näiden laitteiden säteilyturvallinen käyttö. Koulutukseen kuuluu käytännön harjoittelua sekä koe. Koulutuksen jälkeen kurssin hyväksytysti suorittanut voi toimia lääkärin ohjauksessa C-kaaren käyttäjänä.

C-kaaria valmistavat esimerkiksi alankomaalainen Philips, saksalainen Siemens ja yhdysvaltalainen GE Healtcare.

  

## Lähteet
Melvin Fernström

**Melvin Fernström** (s. 28. helmikuuta 2006 Bålsta, Ruotsi) on ruotsalainen jääkiekkoilija, pelipaikaltaan oikea laitahyökkääjä. Fernström edustaa SHL-joukkue Örebro HK:ta. Hänellä on sopimus joukkueen kanssa kauden 2025–2026 loppuun saakka.

Fernströmin kasvattajaseura on Bålsta HC. NHL-joukkue Vancouver Canucks varasi hänet kolmannella kierroksella 93. varausvuorolla . Helmikuussa 2025 Canucks kauppasi Fernströmin pelaajaoikeudet, Danton Heinenin, Vincent Desharnaisin ja ehdollisen ensimmäisen kierroksen vuoron Pittsburgh Penguinsiin vaihdossa Marcus Petterssoniin ja Drew O'Connoriin.

Fernström on pelannut 41 SHL:n runkosarjan ottelua. Näissä otteluissa hän on tehnyt kolme maalia ja viisi syöttöä eli yhteensä kahdeksan tehopistettä. Fernström on pelannut kolme SHL:n ylempien pudotuspelien ottelua ilman tehopisteitä. Uran tilastot päivitetty 1. helmikuuta 2025.

## Lähteet
Skattungbyn

**Skattungbyn** on taajama Orsan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 332 asukasta vuoden 2023 lopussa.

Skattungbynissä on kuvattu muun muassa Ingmar Bergmanin *[[Neidonlähde]]* ja pornoelokuva *[[Fäbodjäntan]]*.

## Lähteet

## Aiheesta muualla
Svanesund

**Svanesund** on taajama Orustin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 2&nbsp;014 asukasta vuoden 2023 lopussa.

## Lähteet

## Aiheesta muualla
Fäbodjäntan

**Fäbodjäntan** on ruotsalainen vuonna 1978 julkaistu pornoelokuva. Sen ohjasi yhdysvaltalainen Joseph W. Sarno ja pääosaa näytteli Leena Hiltunen. Skattungbynissä kuvatulle elokuvalle asetettiin ikärajaksi 15 vuotta.
## Juoni

Karjamajan hoitaja Monika (Leena Hiltunen) löytää vanhan torven, jonka sointi legendan mukaan saa naiset seksuaalisen kiihkon valtaan. Hän päättää puhaltaa siihen ja saa huomata tarinan pitävän paikkansa.

## Lähteet
142 (luku)

**142** (**sataneljäkymmentäkaksi**) on luonnollinen luku, jota edeltää luku 141 ja seuraa luku 143.

## Matematiikassa
* 142 on puolialkuluku ja siten myös yhdistetty luku.
* 142 on vajaa luku.
* 142 on palindromi kolmijärjestelmässä (120213) ja seitsenjärjestelmässä (2627).
* 142. alkuluku (821) on kahden potenssi takaperin.
* 142 kuuluu Erdősin—Woodsin lukuihin.
* 142 on kokonaislukujen 1–37 tekijöiden määrien summa.
* 142 voidaan muodostaa neljän positiivisen kuutioluvun summana: 1^3+2^3+2^3+5^3.
* Luvun 142 neliössä ei ole samaa numeroa kahdesti: 142^2 = 20\ 164.
* Luvun 142 neliön numeroiden summa on alkuluku: 2+0+1+6+4 = 13.
* Luvun 142 kuution numeroiden summa on alkuluku: 142^3 = 2\ 863\ 288 ja 2+8+6+3+2+8+8 = 37.

## Luonnontieteissä
* Cerium-142 on ceriumin puoliintumisajaltaan pisin isotooppi.
* Neodyymi-142 on neodyymin vakaa ja luonnossa yleisin isotooppi.
* 142 Polana on pikkuplaneetta.
* HD 142 on tähti.

## Muissa yhteyksissä
* Alkuperäinen seututie 142 kulki Järvenpään ja Hyvinkään välillä.
* AGM-142 on ohjus.

## Lähteet
Svanvik

**Svanvik** on asuinalue Orustin kunnassa Länsi-Götanmaan läänissä Bohuslänin historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Varekilin kanssa.
## Lähteet

## Aiheesta muualla